# name
El treball per Projectes a l’Educació Secundària. Aprendre de forma competencial

# metadata.dc.description.abstract[].value
Els canvis que ha experimentat la nostra societat tenen una forta incidència en els interessos, motivacions i circumstàncies d’aprenentatge dels joves. Per respondre a les necessitats i als reptes del món d’avui cal una pràctica docent que els contempli i
apropi la realitat a l’àmbit escolar. El treball per projectes és una eina que facilita la integració d’aquests elements a l’aula, ja que posa en relació diverses estratègies i metodologies d’aprenentatge que orienten
la finalitat de l'educació secundària obligatòria. El procés de construcció del coneixement que segueix l’alumnat en desenvolupar un
projecte implica la integració dels coneixements i dels nous aprenentatges de forma interdisciplinària i amb un grau molt elevat de funcionalitat. Aquest fet facilita la transferència dels sabers interioritzats, per abordar noves situacions i aprenentatges, on l’aplicació de destreses i coneixements adquirits siguin necessaris. La funció del professorat és orientar el procés de construcció i reconstrucció d’aprenentatges, per tal de poder aportar els suports necessaris a l’alumnat en
cadascuna de les fases del procés. Ara bé, per a que es doni un veritable aprenentatge competencial s’ha de potenciar que sigui l’alumnat qui es faci responsable, de forma autònoma, de l’elaboració i dels resultats.

# metadata.dc.publisher[].value
Universitat de Barcelona. Institut de Ciències de l'Educació

# metadata.dc.rights[].value
cc-by-nc-nd (c) Universitat de Barcelona. Institut de Ciències de l’Educació, 2016

# metadata.dc.source[].value
D - Col·lecció “Docència i metodologia” (IDP)

# metadata.dc.title[].value
El treball per Projectes a l’Educació Secundària. Aprendre de forma competencial